Държавен вестник, бр. 68, 2015 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  68
страни. Ако измененията бъдат приети от 
Конференцията на страните, те се докладват 
на страните и се препоръчват за утвърждаване.
(б) След изтичане на дванадесет месеца от 
датата на съобщаването им от Изпълнителния 
секретар на Икономическата комисия за Ев­
ропа измененията по Приложение I влизат в 
сила за онези страни по тази конвенция, които 
не са подали уведомление в съответствие с 
разпоредбите на параграф 4, буква (в) от този 
член, при условие че най-малко шестнадесет 
страни не са представили такова уведомление;
(в) Всяка страна, която не е в състояние 
да потвърди официално изменението по 
Приложение I на тази конвенция, писмено 
уведомява Изпълнителния секретар на Ико­
номическата комисия за Европа в срок до 
дванадесет месеца от датата на съобщаването 
на приемането на изменението. Изпълнител­
ният секретар уведомява своевременно всички 
страни за всяко получено уведомление. Всяка 
страна има право по всяко време да замени 
предишното си уведомление с приемане, след 
което изменението по Приложение I влиза в 
сила за тази страна.
(г) За целите на този параграф „Присъства­
щи и гласуващи страни“ означава всяка при­
съствала страна, гласувала „за“ или „против“.
Член 27
Подписване
Конвенцията е отворена за подписване в 
Хелзинки от 17 до 18 март 1992 г. включител­
но, а след това в седалището на Организаци­
ята на обединените нации в Ню Йорк след
18 септември 1992 г. от държавите – членки 
на Икономическата комисия за Европа, както 
и от държави, които съгласно параграф 8 от 
Резолюцията на Икономическия и социалния 
съвет 36 (IV) от 28 март 1947 г. имат съве­
щателен статут в Икономическата комисия 
за Европа, и от регионални организации за 
икономическа интеграция, формирани от су­
веренни държави – членки на Икономическата 
комисия за Европа, на които техните държави 
членки са прехвърлили компетенциите си 
във връзка с въпросите, регулирани от тази 
конвенция, включително компетенциите си 
за сключване на договори по тези въпроси.
Член 28
Депозитар
Генералният секретар на Организацията 
на обединените нации действа като депозитар 
по тази конвенция.
Член 29
Ратификация, приемане, утвърждаване и 
присъединяване
1. Тази конвенция е предмет на ратифика­
ция, приемане или утвърждаване от подпи­
салите я държави и регионални организации 
за икономическа интеграция по смисъла на 
член 27.
2. Конвенцията е открита за присъединя­
ване от страна на държавите и организациите 
по смисъла на член 27.
3. Всяка от организациите по смисъла на 
член 27, която става страна по конвенцията, 
без нито една от нейните държави членки 
да е страна по конвенцията, е обвързана от 
всички задължения по тази конвенция. В 
случай на организации, при които една или 
повече от техните държави членки е страна 
по конвенцията, организацията и нейните 
държави членки вземат решение относно съ­
ответните им отговорности за изпълнение на 
задълженията им по тази конвенция. В тези 
случаи организацията и държавите членки 
нямат право да упражняват едновременно 
правата си по конвенцията.
4. В документите си за ратификация, при­
емане, утвърждаване или присъединяване 
регионалните организации за икономическа 
интеграция по смисъла на член 27 декларират 
обхвата на своята компетентност във връзка 
с въпросите, регулирани от конвенцията. 
Тези организации информират депозитаря и 
за всяко съществено изменение в обхвата на 
тяхната компетентност.
Член 30 
Влизане в сила
1. Тази конвенция влиза в сила на деветде­
сетия ден от датата на депозиране на шестна­
десетия документ за ратификация, приемане, 
утвърждаване или присъединяване.
2. За целите на параграф 1 от този член 
всеки документ, депозиран от организация по 
смисъла на член 27, се счита за допълнителен 
към документите, депозирани от държавите –
членки на тази организация.
3. За всяка държава или организация 
по смисъла на член 27, която ратифицира, 
приема или утвърждава конвенцията или 
се присъединява към нея след депозирането 
на шестнадесетия документ за ратификация, 
приемане, утвърждаване или присъединяване, 
тази конвенция влиза в сила на деветдесетия 
ден от датата на депозиране на документа за 
ратификация, приемане, утвърждаване или 
присъединяване от съответната държава или 
организация.
Член 31 
Оттегляне
1. По всяко време след изтичането на три 
години от датата на влизане в сила на тази 
конвенция за дадена страна последната може 
да се оттегли от тази конвенция с писмено 
уведомление до депозитаря. Оттеглянето вли­
за в сила на деветдесетия ден от датата на 
получаване на уведомлението от депозитаря.